**Εμπειρογνώμονες του ΟΗΕ για την αυθαίρετη κράτηση ξεκινούν επίσημη επίσκεψη στην Ελλάδα**

Γενεύη (28 Νοεμβρίου 2019) - Η Ομάδα Εργασίας των Ηνωμένων Εθνών για την Αυθαίρετη Κράτηση θα πραγματοποιήσει, από τις 2 έως τις 13 Δεκεμβρίου 2019, επίσημη επίσκεψη στην Ελλάδα για να αξιολογήσει την κατάσταση της χώρας όσον αφορά τη στέρηση της ελευθερίας.

Η αντιπροσωπεία - αποτελούμενη από τρία μέλη της ομάδας, τον José Antonio Guevara Bermúdez, την  Leigh Toomey και τον  Sètondji Roland Adjov - θα συναντηθεί με  κυβερνητικούς αξιωματούχους, ομάδες  της κοινωνίας των πολιτών και άλλους ενδιαφερόμενους παράγοντες.

Οι εμπειρογνώμονες θα επισκεφτούν επίσης διάφορα μέρη κράτησης, όπως φυλακές, αστυνομικά τμήματα και ιδρύματα ανηλίκων, μεταναστών και ατόμων με ψυχοκοινωνικές αναπηρίες, προκειμένου να συγκεντρώσουν από πρώτο χέρι πληροφορίες οι οποίες θα αποτελέσουν μέρος της συνολικής αξιολόγησής τους.

Η Ομάδα Εργασίας θα κοινοποιήσει τις προκαταρκτικές παρατηρήσεις της σε **συνέντευξη Τύπου στις 13 Δεκεμβρίου 2019, ώρα 12.00, στο Electra Hotel Athens (Ερμού 5, Αθήνα).** Η πρόσβαση στη συνέντευξη θα περιοριστεί αυστηρά μόνο σε δημοσιογράφους.

Η Ομάδα Εργασίας θα παρουσιάσει την τελική της έκθεση για την επίσκεψη,  στο Συμβούλιο Ανθρωπίνων Δικαιωμάτων του ΟΗΕ τον Σεπτέμβριο του 2020.

***Για την εγγραφή των μέσων ενημέρωσης στη Συνέντευξη Τύπου, παρακαλούμε επικοινωνήστε με τον κ. Δημήτρη Φατούρο στο +30 32 473 610979 / fatouros@un.org***

*Για ερωτήσεις από τον Τύπο, επικοινωνήστε με την κα Lucie Viersma +41229289380/lviersma@ohchr.org), με την κα Margarita Nechaeva (+41 79-444 4828 / mnechaeva@ohchr.org και την κα Camille Delbourgo (+41 79-444 4860/cdelbourgo@ohchr.org ή γράψτε στη διεύθυνση  wgad@ohchr.org.*

*Η****Ομάδα Εργασίας για την Αυθαίρετη Κράτηση****ιδρύθηκε από την πρώην Επιτροπή Ανθρωπίνων Δικαιωμάτων το 1991 για να διερευνήσει περιπτώσεις εικαζόμενης αυθαίρετης στέρησης της ελευθερίας. Η εντολή της διευκρινίστηκε και επεκτάθηκε από την Επιτροπή για να καλύψει το θέμα της διοικητικής προσωρινής κράτησης  των αιτούντων άσυλο και των μεταναστών. Τον Σεπτέμβριο του 2019, το Συμβούλιο Ανθρωπίνων Δικαιωμάτων επιβεβαίωσε το πεδίο εφαρμογής της εντολής της Ομάδας Εργασίας και την παρέτεινε για μια τριετή περίοδο. Η Ομάδα Εργασίας αποτελείται από πέντε ανεξάρτητα μέλη εμπειρογνωμόνων από διάφορες περιοχές του κόσμου: κ.* ***José Antonio Guevara Bermúdez****(Μεξικό, Πρόεδρος-Εισηγητής), κα* ***Elina Steinerte****(Λετονία, Αντιπρόεδρος για την Παρακολούθηση), κα* ***Leigh Toomey****(Αυστραλία, Αντιπρόεδρος για τις Επικοινωνίες), ο κ.* ***Sètondji Roland Adjovi*** *(Μπενίν) και ο κ.* ***Seong-Phil Hong****(Δημοκρατία της Κορέας).*

[*Βάση δεδομένων της Ομάδας Εργασίας για την Αυθαίρετη Κράτηση.*](https://www.unwgaddatabase.org/un/)

*Η Ομάδα Εργασίας είναι μέρος των γνωστών ως Ειδικών Διαδικασιών του Συμβουλίου Ανθρωπίνων Δικαιωμάτων. Οι Ειδικές Διαδικασίες, το μεγαλύτερο σώμα ανεξάρτητων εμπειρογνωμόνων στο σύστημα των Ηνωμένων Εθνών για τα Ανθρώπινα Δικαιώματα, είναι το γενικό όνομα των ανεξάρτητων μηχανισμών διερεύνησης και παρακολούθησης του Συμβουλίου που αφορούν είτε συγκεκριμένες καταστάσεις χωρών είτε θεματικά ζητήματα σε όλα τα μέρη του κόσμου. Οι εμπειρογνώμονες Ειδικών Διαδικασιών εργάζονται σε εθελοντική βάση. Δεν αποτελούν προσωπικό του ΟΗΕ, ούτε λαμβάνουν μισθό για την εργασία τους. Είναι ανεξάρτητοι από οποιαδήποτε κυβέρνηση ή οργάνωση και υπηρετούν με την ατομική τους ιδιότητα.*

*Για* ***πληροφορίες μέσων που σχετίζονται με άλλους ανεξάρτητους εμπειρογνώμονες του ΟΗΕ****, επικοινωνήστε με:*

*κ. Jeremy Laurence (+41 22 917 9383 /**jlaurence@ohchr.org**)*

*Ενημερωθείτε  σχετικά με τους ανεξάρτητους εμπειρογνώμονες του ΟΗΕ για τα ανθρώπινα δικαιώματα στο Twitter @UN\_SPExperts .*

*Ανησυχείτε για τον κόσμο στον οποίο ζούμε;*

*Εάν ναι, ορθώστε το ανάστημά σας για τα δικαιώματα κάποιου σήμερα.*

***# Standup4 και επισκεφθείτε την ιστοσελίδα στο [http://www.standup4humanrights.org](http://www.standup4humanrights.org/%22%20%5Ct%20%22_blank)***

ΤΕΛΟΣ